02016A1222(01) — ET — 22.12.2016 — 000.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA LIIDU JA AMEERIKA ÜHENDRIIKIDE VAHELINE logistilise toetuse leping (US-EU-01) (ELT L 350 22.12.2016, lk 3)





Parandatud:









▼B

TÕLGE

EUROOPA LIIDU JA AMEERIKA ÜHENDRIIKIDE VAHELINE

logistilise toetuse leping

(US-EU-01)







PREAMBUL Euroopa Liit (EL) ja Ameerika Ühendriigid, edaspidi „lepinguosalised“, soovides logistikaalase koostöö suurendamise kaudu edendada nende relvajõudude koostegutsemisvõimet, valmisolekut ja tõhusust, on otsustanud sõlmida käesoleva logistilise toetuse lepingu (edaspidi „käesolev leping“).







I artikkel

Eesmärk

Käesolev leping on sõlmitud eesmärgiga määrata kindlaks peamised tingimused ja kord, et hõlbustada ►C1 logistilise toetuse ja varustuse ning logistiliste teenuste ◄ (vastavalt käesoleva lepingu II artiklis esitatud määratlusele) vastastikust andmist või osutamist.

II artikkel

Mõisted

1. Käesolevas lepingus ja selle rakendussätetes, millega nähakse ette konkreetsed menetlused, kasutatakse järgmisi mõisteid:

a) Haldur. Athena haldur.

b) Athena. Mehhanism, mis on sätestatud nõukogu otsuses (ÜVJP) 2015/528.

c) Salastatud teave. Teave ja materjal, i) mille loata avaldamine võib eri määral kahjustada Ameerika Ühendriikide või ELi või ühe või mitme ELi liikmesriigi huve; ii) mida tuleb Ameerika Ühendriikide või ELi julgeolekuhuvides kaitsta loata avaldamise eest; ning iii) millele Ameerika Ühendriigid või EL on määranud salastatuse kategooria. Teave võib esineda suulisel, visuaalsel, elektroonilisel, magnetilisel või dokumendi kujul või materjalina, sealhulgas tehnoloogia või varustusena.

d) Võrdväärne vahetus. Käesoleva lepingu kohaselt tehtud üleandmise eest tasumine, mille puhul lepitakse kokku, et vastuvõttev lepinguosaline asendab saadud ►C1 logistilise toetuse ja varustuse ning logistilised teenused ◄ võrdväärses rahalises väärtuses.

e) ELi liikmesriigid. Riigid, kes on asutanud Euroopa Liidu (mida nimetatakse „liiduks“), millele nad annavad pädevuse oma ühiste eesmärkide saavutamiseks.

f) ELi operatsiooni ülem. ELi sõjaväeline ametiisik, kes juhib ELi sõjalist operatsiooni või õppust. Mõiste hõlmab ka ELi missiooni ülemaid, kes juhivad ELi sõjalist missiooni, kui see juhtimine hõlmab ülesandeid, mida tavaliselt täidab operatsiooni ülem.

g) Rakendussätted. Täiendav kirjalik kokkulepe, mis käsitleb ►C1 logistilist toetust ja varustust ning logistilisi teenuseid ◄ ning millega täpsustatakse käesoleva lepingu rakendamiseks vajalikud üksikasjad ja tingimused.

h) Arve. Tarniva lepinguosalise dokument, millega taotletakse kulude hüvitamist või makset konkreetse ►C1 logistilise toetuse ja varustuse ning logistiliste teenuste ◄ eest, mida on antud või osutatud vastavalt käesolevale lepingule ja mis tahes kohaldatavatele rakendussätetele.

i) ►C1 Logistiline toetus ja varustus ning logistilised teenused ◄ . Toit, vesi, majutus, transport (sealhulgas õhutransport), nafta, õlid, määrdeained, rõivad, sideteenused, meditsiiniteenused, laskemoon, sõjaväebaaside tegutsemiseks antav toetus (ning selle ehituskomponent), ladustamisteenused, rajatiste kasutamine, koolitusteenused, varu- ja koostisosad, remondi- ja hooldusteenused, kalibreerimisteenused ja sadamateenused. Mõiste hõlmab ka üldotstarbeliste sõidukite ja muude mittesurmavate sõjaliste kaupade ajutist kasutamist, kui selline liising või laenamine on lubatud Ameerika Ühendriikide ja ELi operatsioonis osalevate asjaomaste ELi liikmesriikide asjaomaste õigusnormidega. Mõiste „ ►C1 logistiline toetus ja varustus ning logistilised teenused ◄ “ hõlmab toetust, varustust või teenuseid, mis kuulub mis tahes eeltoodud kategooriasse või kõikidesse eeltoodud kategooriatesse.

j) Lepinguosalise relvajõud. Ameerika Ühendriikide relvajõud või ELi relvajõud, milleks on ELi operatsioonis või õppuses osalevate ELi liikmesriikide poolt ELi käsutusse antud väekontingendid, sealhulgas peakorter ning operatsiooni või õppust toetavad riiklikud elemendid.

k) Tellimus. Kokkulepitud vormis ning volitatud üksikisiku poolt allkirjastatud kirjalik taotlus konkreetse ►C1 logistilise toetuse ja varustuse andmiseks ning logistiliste teenuste osutamiseks ◄ vastavalt käesolevale lepingule ja mis tahes kohaldatavatele rakendussätetele.

l) Kontaktpunkt. Büroo, asutus, üksikisik või Euroopa Liidu puhul Athena eelarvevahendite käsutaja, kes on lepinguoalise poolt volitatud allkirjastama korralduse, millega taotletakse ►C1 logistilise toetuse ja varustuse andmist ning logistiliste teenuste ◄ osutamist käesoleva lepingu alusel või millega nõustutakse andma või osutama ►C1 logistilist toetust ja varustust ning logistilisi teenuseid ◄ käesoleva lepingu alusel või millega nõutakse makseid sisse või tehakse makseid ►C1 logistilise toetuse ja varustuse ning logistiliste teenuste ◄ eest, mis on osutatud või saadud käesoleva lepingu alusel. Kontaktpunktid on loetletud eraldi teatistes, mida omavahel vahetavad Athena ja Ameerika Ühendriikide kaitseministeerium.

m) Vastuvõttev lepinguosaline. Lepinguosaline, kes tellib ja saab ►C1 logistilist toetust ja varustust ning logistilisi teenuseid ◄ .

n) Mitterahaline asendamine. Käesoleva lepingu kohaselt tehtud üleandmise eest tasumine, mille osas lepitakse kokku, et vastuvõttev lepinguosaline asendab saadud ►C1 logistilise toetuse ja varustuse ning logistilised teenused ◄ kokkulepitud tingimustel identse või sisuliselt identse ►C1 logistilise toetuse ja varustused ning logistilise teenusega ◄ .

o) Tarniv lepinguosaline. Lepinguosaline, kes annab ►C1 logistilist toetust ja varustust või osutab logistilisi teenuseid ◄ .

p) Üleandmine. ►C1 Logistilise toetuse ja varustuse ning logistiliste teenuste ◄ müük (kas rahaline makse, mitterahaline asendamine või võrdväärne vahetus), liisimine, laenamine või muul viisil ajutine andmine või osutamine vastavalt käesoleva lepingu tingimustele.

III artikkel

Kohaldamine

1. Käesoleva lepingu eesmärk on hõlbustada lepinguosaliste vahel sellise ►C1 logistilise toetuse ja varustuse ning logistiliste teenuste ◄ vastastikust andmist või osutamist, mida kasutatakse peamiselt ühiste õppuste, väljaõppe, siirdamiste, sadamates peatumise, operatsioonide või muude koostööalaste jõupingutuste või ettenägematute asjaolude või vajaduste korral, mil üks lepinguosaline võib vajada ►C1 logistilist toetust ja varustust ning logistilisi teenuseid ◄ .

2. Käesolevat lepingut kohaldatakse ►C1 logistilise toetuse ja varustuse andmise ning logistiliste teenuste ◄ osutamise suhtes ühe lepinguosalise relvajõudude poolt teise lepinguosalise relvajõududele, mille eest kas tasutakse või antakse või osutatakse tarniva lepinguosalise relvajõududele vastu ►C1 logistilist toetust ja varustust ning logistilisi teenuseid ◄ .

3. Kõik käesoleva lepingu ja kõigi rakendussätete kohased lepinguosaliste tegevused viiakse läbi kooskõlas nende vastavate õigusnormidega. Kõigi käesolevast lepingust ja mis tahes sellega seotud rakendussätetest tulenevate lepinguosaliste kohustuste täitmine sõltub selleks ettenähtud rahaliste vahendite olemasolust. Kui eelnevalt ei ole teisiti kokku lepitud, ei tohi lepinguosaline esitada tellimust ja saada toetust vastavalt käesolevale lepingule ja mis tahes sellega seotud rakendussätetele, kui tal ei ole rahalisi vahendeid sellise toetuse eest tasumiseks (või kui ei ole kokku lepitud mitterahalise toetuse osutamises). Kui lepinguosaline saab teada, et tal ei ole rahalisi vahendeid oma kohustuste täitmiseks, teatab ta sellest viivitamata teisele lepinguosalisele, kellel on õigus lõpetada igasuguse toetuse osutamine, mille eest pidi tasutama kõnealuste rahaliste vahendite abil. See ei mõjuta lepinguosalise kohustust tasuda juba osutatud toetuse eest.

4. Järgmisi objekte ei tohi käesoleva lepingu kohaselt üle anda ning nad on lepingu kohaldamisalast välja jäetud:

a) relvasüsteemid;

b) suur sõjatehnika (välja arvatud üldotstarbeliste sõidukite ja muude mittesurmavate sõjaliste kaupade liising või laenamine, kui see on lubatud Ameerika Ühendriikide ja ELi operatsioonis osalevate asjaomaste ELi liikmesriikide asjaomaste õigusnormidega), ning

c) esialgsed asendus- ja varuosade kogused, mis seonduvad organisatsioonilise suure varustuse algse tellimusega; üle võib siiski anda asendus- ja varuosasid, mida on vaja remondi- ja hooldusteenuste viivitamatuks osutamiseks.

5. Samuti ei tohi lepinguosalised käesoleva lepingu kohaselt üle anda mis tahes objekte, mille üleandmine on keelatud Ameerika Ühendriikide või ELi operatsioonis osalevate asjaomaste ELi liikmesriikide õigusnormidega. Ameerika Ühendriikide õigusnormide kohaselt ei tohi Ameerika Ühendriigid praegu käesoleva lepingu alusel üle anda järgmisi objekte:

a) juhitavad raketid;

b) meremiinid ja torpeedod;

c) tuumalaskemoon (sealhulgas lõhkepead, lõhkpeade osad, laskekehad, lõhkeseadmete lahingumoon ja väljaõppelaskemoon);

d) padrunid ja mootorikütusega aktiveeritavad seadmed;

e) peegelaganad ja peegelaganate paiskajad;

f) pommide või muu laskemoona juhtimisseadmed;

g) keemiline lahingumoon või laskemoon (mis ei hõlma massirahutuste ohjamiseks mõeldud keemilisi ühendeid);

h) allikad, kõrvalsaadused või erilised tuumamaterjalid või mis tahes muud materjalid, tooted, andmed või väärtuslikud esemed, mille suhtes kohaldatakse 1954. aasta aatomienergia seadust (United States Code, jaotis 42, punkt 2011 jj), ning

i) sõjalise varustuse objektid, mis on Ameerika Ühendriikide lahingumoona nimekirjas (U.S. Code of Federal Regulations, jaotis 22, osa 121) määratletud olulise sõjalise varustusena, välja arvatud objektid, mis on lubatud vastavalt Ameerika Ühendriikide õiguses esitatud ►C1 logistilise toetuse ja varustuse ning logistiliste teenuste ◄ määratlusele.

IV artikkel

Tingimused

1. Mõlemad lepinguosalised teevad kooskõlas oma prioriteetidega kõik endast sõltuva, et täita teiselt lepinguosaliselt käesoleva lepingu alusel saadud taotlusi ►C1 logistilise toetuse ja varustuse andmiseks ning logistiliste teenuste ◄ osutamiseks. Kui rakendussätted sisaldavad rangemaid norme selliste taotluste rahuldamiseks, kohaldatakse rakendussätetes ettenähtud norme.

2. Tellimusi esitada või neid aktsepteerida võivad üksnes kontaktpunktid või volitatud isikud, kelle lepinguosalised on määranud teatises, mida omavahel vahetavad Athena ja Ameerika Ühendriikide kaitseministeerium.

3. Käesoleva lepingu kohaste rakendussätete üle võib Ameerika Ühendriikide nimel läbirääkimisi pidada kaitseministeerium, keda esindavad peakorter, Ameerika Ühendriikide Euroopas asuvate vägede juhatus (USEUCOM), muude Ameerika Ühendriikide vägede peakorterid või nende volitatud isikud. ELi nimel võib rakendussätete üle läbirääkimisi pidada Athena, keda esindab haldur või tema volitatud isik, või ELi operatsiooni ülem. Rakendussätetega võib määrata kontaktpunktid ja nende konkreetsed volitused või piirangud.

4. Enne kirjaliku tellimuse esitamist peaks vastuvõttev lepinguosaline võtma esmalt ühendust tarniva lepinguosalise kontaktpunktiga, sealhulgas telefoni, faksi või e-posti teel, et teha kindlaks soovitud materjali või teenuste kättesaadavus, hind ja soovitav hüvitamise meetod. Tellimused sisaldavad kõiki A lisas esitatud andmeid, samuti kõiki teisi tingimusi ja üksikasju, mis on üleandmiseks vajalikud. Standardne tellimiskiri on esitatud A lisa tabelis A. Kõikidel tellimustel ja nendega seotud kirjavahetuses tuleks märkida käesoleva lepingu number US-EU-01.

5. Mõlemad lepinguosalised säilitavad andmeid kõigi tehingute kohta.

6. Vastuvõttev lepinguosaline vastutab järgmise eest:

a) käesoleva lepingu alusel saadud tarnete vastuvõtmine ja transpordi korraldamine. See ei takista tarnival lepinguosalisel osutada abi käesoleva lepingu alusel saadud tarnete laadimisel transpordivahendisse;

b) mis tahes kohaldatava tollivormistuse korraldamine ja teiste ametlike meetmete võtmine, mida nõutakse kohaldatavate tollialaste õigusaktidega.

7. Üksikisik, kelle vastuvõttev lepinguosaline on määranud oma nimel võtma vastu ►C1 logistilist toetust ja varustust ning logistilisi teenuseid ◄ , annab vastuvõtmise tõendina standardse tellimiskirja (A lisa tabel A) vastavasse lahtrisse oma allkirja. Kui standardne tellimiskiri ei ole tarnivale lepinguosalisele kättesaadav, allkirjastab ►C1 logistilist toetust ja varustust ning logistilisi teenuseid ◄ vastuvõttev üksikisik selle asemel kviitungi, mille esitab tarniv lepinguosaline. Kviitungil märgitakse ära käesoleva lepingu number US-EU-01.

8. Tarniv lepinguosaline vastutab järgmise eest:

a) vastuvõtva lepinguosalise teavitamine selle kohta, millal ja kus saab ►C1 logistilist toetust ja varustust ning logistilisi teenuseid ◄ , ning

b) allkirjastatud kviitungi edastamine kontaktpunktile, mis on käesoleva lepingu kohaselt volitatud võtma vastu tellimusi. Allkirjastatud kviitung lisatakse algsele tellimislehele.

9. Käesoleva lepingu kohaselt saadud ►C1 logistilist toetust ja varustust ning logistilisi teenuseid ◄ ei tohi ilma tarniva lepinguosalise eelneva kirjaliku loata, mis on saadud asjaomaste kanalite kaudu, ajutiselt ega püsivalt edasi anda mis tahes teisele riigile, rahvusvahelisele organisatsioonile või üksusele (välja arvatud vastuvõtva lepinguosalise relvajõudude isikkoosseis, töötajad või esindajad).

V artikkel

Kulude hüvitamine

1. Euroopa Liit tagab, et tema liikmesriigid hüvitavad Ameerika Ühendriikidele B lisas sätestatud menetluse kohaselt kas otse või Athena abil kogu ►C1 logistilise toetuse ja varustuse ning kõik logistilised teenused ◄ , mida Ameerika Ühendriigid annavad või osutavad käesoleva lepingu kohaselt.

2. Ameerika Ühendriigid hüvitavad B lisas sätestatud menetluse kohaselt Athenale kogu ►C1 logistilise toetuse ja varustuse ning kõik logistilised teenused ◄ , mida Euroopa Liit annab või osutab käesoleva lepingu alusel.

VI artikkel

Kulud, mille tagasinõudmisest on loobutud või välja jäetud kulud

Kui kohaldatavad õigusnormid seda lubavad, tagavad lepinguosalised, et käesoleva lepingu kohaste tegevuste suhtes ei kehtestata esmapilgul tuvastatavaid tollimakse, makse ja samalaadseid tasusid. Lepinguosalised teevad koostööd, et esitada nõuetekohased dokumendid, millega tagatakse maksimaalsed maksu- ja tollimaksu vabastused, sealhulgas kõigi kohaldatavate maksu- ja tollimaksu vabastust käsitlevate lepingute alusel. Lepinguosalised teavitavad teineteist sellest, kas ►C1 logistilise toetuse ja varustuse ning logistiliste teenuste ◄ eest võetav tasu sisaldab makse või tollimakse. Tollimaksude, maksude või samalaadsete tasude kohaldamise üle otsustamisel kasutatakse tarniva lepinguosalise antud või osutatud ►C1 logistilise toetuse ja varustuse ning logistiliste teenuste ◄ väärtuse määramisel V artiklis ja B lisas esitatud hinnakujunduse põhimõtteid.

VII artikkel

Vastutus

Kumbki lepinguosaline loobub kõigist nõuetest, mis tal võivad olla (välja arvatud nõuded, mis seonduvad käesoleva lepingu kohase toetuse osutamisest tulenevate kulude hüvitamisega) teise lepinguosalise vastu, seoses tema vara kahjustamise või kadumise või hävimisega või seoses tema isikkooseisu liikme vigastuse või surmaga, mille on põhjustanud teise lepinguosalise relvajõudude, isikkoosseisu, töötajate, esindajate ja töövõtjate (sealhulgas alltöövõtjate) tegevus vastavalt käesolevale lepingule. Nõuded, mille kolmandad isikud on esitanud Ameerika Ühendriikide või ELi vastu, seoses vara kahjustamise või kadumisega, mille on põhjustanud Ameerika Ühendriikide või ELi relvajõudude, isikkoosseisu, töötajate, esindajate või töövõtjate (sealhulgas alltöövõtjate) tegevus vastavalt käesolevale lepingule, lahendatakse selle lepinguosalise poolt, kelle vastu sellised nõuded on esitatud ning seda tehakse vastavalt nimetatud lepinguosalise poolt kohaldatavatele õigus- ja haldusnormidele.

VIII artikkel

Infoturve

Lepinguosaliste kavatsuseks on see, et käesoleva lepingu ja kõigi rakendussätete kohased tegevused toimuksid salastamata tasandil. Käesoleva lepingu ja kõigi rakendussätete alusel ei esitata ega looda salastatud teavet.

IX artikkel

Tõlgendamine ja muutmine

1. Kõik vaidlused, mis tulenevad käesoleva lepingu ja kõigi rakendussätete tõlgendamisest või kohaldamisest või nende alusel tehtud tehingutest, lahendatakse lepinguosaliste vaheliste konsultatsioonide teel ja neid ei edastata lahendamiseks ühelegi riiklikule või rahvusvahelisele kohtule ega kolmandale isikule.

2. Kumbki lepinguosaline võib igal ajal taotleda käesoleva lepingu muutmist, esitades teisele lepinguosalisele kirjaliku teate. Kui selline taotlus on esitatud, alustavad lepinguosalised viivitamata läbirääkimisi. Käesolevat lepingut võib muuta üksnes lepinguosaliste kirjalikul kokkuleppel.

X artikkel

Jõustumine ja lõpetamine

Käesolev leping, mis koosneb preambulist, I–X artiklist ning A ja B lisast, jõustub viimase allkirja andmise kuupäeval. Käesolev leping kehtib, välja arvatud juhul, kui see lõpetatakse lepinguosaliste vastastikusel kirjalikul nõusolekul või kui lepinguosaline teatab teisele lepinguosalisele kirjalikult oma kavatsusest leping lõpetada, esitades oma teate vähemalt 180 päeva ette. Olenemata käesoleva lepingu lõpetamisest, jäävad kõik selle kohaselt tekkinud hüvitamise kohustused vastutava lepinguosalise jaoks siduvaks seni, kuni need on täidetud.

SELLE KINNITUSEKS on täievolilised esindajad käesolevale lepingule alla kirjutanud.

KOOSTATUD Brüsselis inglise keeles kahes eksemplaris kahe tuhande kuueteistkümnenda aasta detsembrikuu kuuendal päeval.

LISADE LOEND







A LISA Tellimuste vajalikud minimaalsed andmeelemendid TABEL A Standardne tellimiskiri B LISA Kulude hüvitamine

A LISA

TELLIMUSTE VAJALIKUD MINIMAALSED ANDMEELEMENDID

1) Tellimuse kuupäev

2) Arve eest tasuva asutuse nimi ja aadress

3) Objektide spetsifikatsiooni arvuline loend (olemasolu korral)

4) Taotletavate materjalide/teenuste kogus ja kirjeldus

5) Tarnitud kogus

6) Mõõtühik

7) Ühikuhind vääringus, mis on määratud arve esitava lepinguosalise poolt või tellimuses teisiti kokku lepitud viisil

8) Tarnitud kogus (5) korda ühikuhind (7)

9) Vääring, mis on määratud arve esitava lepinguosalise poolt või tellimuses teisiti kokku lepitud viisil

10) Tellimuse kogumaksumus vääringus, mis on määratud arve esitava lepinguosalise poolt või tellimuses teisiti kokku lepitud viisil

11) Volitatud tellimuse esitaja esindaja nimi (trükitud kirjutusmasinal või arvutiga), allkiri ja ametinimetus

12) Maksekorraldusel märgitud makse saaja

13) Makse saaja asutuse nimi ja aadress

14) Vastuvõtja allkiri tellimusel või eraldi täiendaval dokumendil ►C1 logistilise toetuse, varustuse või logistiliste teenuste ◄ saamise kohta

15) Tellimuse dokumendinumber

16) Vastuvõttev asutus

17) Väljaandev asutus

18) Tehingu liik

19) Kontoväljavõte või kinnitus rahaliste vahendite olemasolu kohta, kui see on lepinguosaliste menetlustega ette nähtud

20) Algse üleandmise kuupäev ja koht; vahetustehingu korral asendamise ajakava, mis sisaldab asendustehingu aega ja kohta

21) Volitatud vastuvõtva ametniku nimi, allkiri ja ametinimetus

22) Täiendavad erinõuded (olemasolu korral) nagu transport, pakend jne.

23) Valitsuse vastutuse piiramine

24) Tarniva lepinguosalise ametniku nimi, allkiri, kuupäev ja ametinimetus, kes ►C1 logistilist toetust, varustust või logistilisi teenuseid ◄ reaalselt osutab.

A LISA / TABEL A

STANDARDNE TELLIMISKIRI

B LISA

KULUDE HÜVITAMINE

1. Käesoleva lepingu kohase ►C1 logistilise toetuse ja varustuse ning logistiliste teenuste ◄ üleandmiseks lepivad lepinguosalised kokku tasumise viisi, milleks on kas makse („hüvitatav tehing“) või mitterahaline asendamine või võrdväärne vahetus (mis on mõlemad „vahetustehingud“). Vastuvõttev lepinguosaline tasub tarnivale lepinguosalisele vastavalt käesoleva lisa lõike 1 punktile a või b.

a) Hüvitatav tehing. Tarniv lepinguosaline esitab vastuvõtvale lepinguosalisele arved pärast tarne tegemist või ►C1 logistilise toetuse ja varustuse andmist ning logistiliste teenuste ◄ osutamist. Mõlemad lepinguosalised näevad ette kõigi tehingute eest tasumise ning lepinguosaline esitab teisele lepinguosalisele vähemalt kord iga kolme (3) kuu jooksul arved kõikide tehingute kohta, mille eest ei ole veel arveid esitatud. Arvetele peavad olema lisatud vajalikud täiendavad dokumendid ja need makstakse kuuekümne (60) päeva jooksul pärast arve koostamise kuupäeva, mis on arvel esitatud. Maksed tehakse tarniva lepinguosalise vääringus või tellimuses kokkulepitud erinevas vääringus. Hüvitatava tehingu hinna määramisel lepivad lepinguosalised kokku järgmiste vastastikuste hinnakujunduse põhimõtete kasutamises:

1) kui tarniv lepinguosaline peab kaubad või teenused vastuvõtva lepinguosalise nimel soetama oma töövõtjatelt, ei tohi hind olla ebasoodsam hinnast, mida tarniva lepinguosalise töövõtja saab tarniva lepinguosalise relvajõududelt identsete kaupade või teenuste eest; hinnast arvatakse maha summad, mis on jäetud välja käesoleva lepingu VI artikli kohaselt. Hinna määramisel võib võtta arvesse erinevusi, mis tulenevad tarnegraafikutest, tarne sihtkohtadest ning muudest sarnastest kaalutlustest;

2) kui tarniv lepinguosaline annab kaubad või teenused üle enda vahenditest või ELi puhul ELi liikmesriikide vahenditest, saab tarniv lepinguosaline sama hinna, mida tema relvajõud maksavad identse ►C1 logistilise toetuse ja varustuse ning logistiliste teenuste ◄ eest tarne või teenuse osutamise kuupäeval; hinnast arvatakse maha summad, mis on jäetud välja käesoleva lepingu VI artikli kohaselt. Kui lepinguosalise relvajõududele ei ole hinda või tasusid kehtestatud, lepivad lepinguosalised hinna eelnevalt kokku, võttes arvesse vastastikuste hinnakujunduse põhimõtteid ning jättes välja tasud, mis on jäetud välja nende samade vastastikuse hinnakujunduse põhimõtete alusel.

b) Vahetustehing. Vahetustehingud võivad olla mitterahalised asendamised või võrdväärsed vahetused. Vastuvõttev pool tasub seeläbi, et annab tarnivale lepinguosalisele üle ►C1 logistilise toetuse ja varustuse ning logistilised teenused ◄ , mille osas on lepinguosalised kokku leppinud, et need on identsed (või peaaegu identsed) või võrdväärses rahalises väärtuses tarniva lepinguosalise osutatud ►C1 logistilise toetuse ja varustuse ning logistiliste teenustega ◄ . Kui kokkulepitud makseviisiks on võrdväärne vahetus, lepivad lepinguosalised enne taotletava toetuse osutamist võimaluste piires kokku, millised on maksena aktsepteeritavad kaubad ja teenused. Vastuvõttev lepinguosaline vastutab tarnivale lepinguosalisele adresseeritud transpordi korraldamise eest ning asendamise objektiks oleva ►C1 logistilise toetuse ja varustuse ning logistiliste teenuste ◄ tarnimise eest asukohta, mille lepinguosalised vastastikku kokku lepivad tellimuse allkirjastamisel. Kui vastuvõttev lepinguosaline ei vii vahetust lõpule vastavalt heakskiidetud asendustehingu ajakava tingimustele alates algse tehingu toimumise ajast, mis ei tohi ületada üht aastat alates algse tehingu tegemisest, käsitatakse tehingut hüvitatava tehinguna ja selle suhtes kohaldatakse lõike 1 punkti a, välja arvatud selles osas, et hind määratakse kindlaks tegelike või hinnanguliste hindade alusel, mis kehtisid kuupäeval, mil makse oleks tulnud teha.

c) Hinna või väärtuse määramine. Kasutatakse järgmisi hinnakujundusmehhanisme, et selgitada vastastikuse hinnakujunduse põhimõtete kohaldamist. Inventarivarude materjalide hinnaks on tarniva lepinguosalise inventari hind, milleks on ELi puhul asjaomase liikmesriigi inventari hind. Uute hangete eest makstud hinnaks on sama hind, mida tarniv lepinguosaline maksab töövõtjale või müüjale. Osutatud teenuste hinnaks on tarniva lepinguosalise tavahind või (kui see ei ole kohaldatav) kulud, mis on otseselt seotud teenuste osutamisega. Hindadest tuleb välja jätta kõik maksud ja tollimaksud, mille tasumisest vastuvõttev lepinguosaline on vabastatud muude kohaldatavate lepingute kohaselt. Lepinguosalised nõustuvad taotluse korral andma teavet, mis on piisav, et kontrollida kõnealuste vastastikuste hinnakujunduse põhimõtete järgimist ning et hinnad ei sisalda kulusid, mille tagasinõudmisest on loobutud või mis on välja jäetud.

2. Kui tellimuse lõplik hind ei ole eelnevalt kokku lepitud, märgitakse tellimuses enne lõpliku hinna osas kokkuleppe saavutamist maksimaalne vastutus, mida kohaldatakse lepinguosalise suhtes, kes tellib ►C1 logistilist toetust ja varustust ning logistilisi teenuseid ◄ . Seejärel alustavad lepinguosalised viivitamata läbirääkimisi, et kehtestada lõplik hind.

3. Mõlema lepinguosalise kontaktpunktid maksete tegemise ja tulude kogumise valdkonnas on kindlaks määratud teatistes, mida omavahel vahetavad Athena ja Ameerika Ühendriikide kaitseministeerium.